Wikipédia-vita:Jószócikk-státusz kritériumai

message: Már legalább kétszer felmerült olyan probléma Jó szócikk szavazás kapcsán, hogy Jó szócikknek jelöltek olyan cikkeket, ahol egyes témák nem voltak kifejtve, csupán szakaszcímként megemlítve. Emiatt vita alakult ki, hogy az adott cikk megfelel-e a követelmények azon sorának, hogy "Előfordulhat, hogy egyik-másik szakmai mélységű kérdést csak megemlíti, de nem mélyed el benne.". Ezért javaslom, hogy a kritériumok fenti sorát egészítsük ki úgy, hogy egyértelműen kiderüljön belőle, az említéshez kevés, ha csak szakaszcímként szerepel a téma, de a szakaszcím után nincs írva semmi. Példacikk: Rjúkjú-szigetek Harcművészetek fejezete, és üres alszakaszai. - Tündi vita 2014. december 19., 09:03 (CET)
 Mint a fentebb felsoroltak is mutatják, teljesen széttördelné a cikket. Ezek megérnek egy külön cikket. A cikk így olvashatatlanul hosszú lenne, és felborulna az egész cikk szerkezete. Tambo vita 2014. december 19., 09:25 (CET)
replies: text: Tambo, te valami teljesen másra válaszolsz, mint amit én problémaként felvetettem. A Rjúkjú-szigetek csak egy PÉLDA. Ezen a cikken látszik, hogy - valószínűleg - Jó szócikk lesz belőle annak ellenére, hogy a cikkben vannak töküres fejezetek. A megszavazók pedig azzal érvelnek, hogy egy puszta fejezetcím, mögötte egy teljesen üres fejezettel már megfelel a fenti "Előfordulhat, hogy egyik-másik szakmai mélységű kérdést csak megemlíti, de nem mélyed el benne." kritériumnak. Ez ellen a gyakorlat ellen szeretnék én tenni valamit, mielőtt oda lyukadunk ki, hogy puszta tartalomjegyzékeket teszünk meg Jó szócikknek, mondván, hogy említésre került bennük a téma. Tehát: próbáljuk meg valahogy kimondani, hogy egy üres fejezet nem felel meg a fenti kritériumnak. Egy üres fejezetre ugyanis simán ki lehet tenni a szakasz-csonk sablont, márpedig egy Jó szócikk nem lehet felsablonozva - ez is benne van a kritériumokban. - Tündi vita 2014. december 19., 09:36 (CET)
@Hujber Tünde A  mindenképpen utal arra, hogy a cikk szempontjából ide kívánkozik. Az, hogy még nincs megírva, nem von le semmit a felterjesztett cikk értékéből. Általában a piros linkek elfogadottak, ha olyanok, amiről feltehetőleg cikk születhet. Ez nem hiba. Még a kiemelt cikkeknél sem. Tambo vita 2014. december 19., 09:45 (CET)

text: Megint nem a kérdésre válaszolsz.  Nem a piros linkekről van szó, hanem az üres fejezetekről. Te megszavaznál kiemelt cikknek olyan cikket, amiben üres fejezet van? És Jó szócikknek? Ha igen, miért? - Tündi vita 2014. december 19., 11:19 (CET)
Itt egy "harcművészetek" nevű szakasz alszakaszairól van szó. Itt csak egyetlen alszakasz üres. Kár lenne megkövetelni az összes alszakasz megírását egy szerkesztési hiba miatt. Át kell rendezni a szakaszt és a kérdés megoldódik.
Indokolatlan és fölösleges a "harcművészetek" szakasz alfejezetekre bontani, ezt mindjárt átformázom és a probléma itt megszűnik.
misibacsi*üzenet 2014. december 19., 12:13 (CET)

text: Már bánom, hogy a Rjúkjú-szigeteket hoztam fel példának, mert - látszólag - senki nem akarja megérteni, hogy nem erről a konkrét cikkről van szó, hanem általában az üres fejezetekkel rendelkező cikkekről. - Tündi vita 2014. december 19., 13:45 (CET)
replies: text: :Egyértelmű, hogy üres fejezettel nem szabad elfogadni egy cikket, hiszen azért létezik benne az a fejezet, mert fontos és ezért meg kell írni. misibacsi*üzenet 2014. december 19., 21:58 (CET)
thread_title: Tartalmi problémák

message: Azonnali törlés, bedolgozva a Wikipédia:Jószócikk-státusz_elnyerésének_folyamata cikkbe.– Szilas vita 2018. december 16., 10:04 (CET)
thread_title: Törlés